Diari Oficial de la Generalitat Valenciana


Sumari del DOGV 9619, del 16-06-2023 (2023/6769)

Extracte de la Resolució de 10 de maig de 2023, de la consellera de Política Territorial, Obres Públiques i Mobilitat, per la qual s'amplia el pressupost previst en l'Ordre 2/2022, de 28 de març per la qual es convoquen ajudes per a la transformació de flotes de transport de viatgers i mercaderies. Activitat 2: adquisició de vehicles nous amb energies alternatives baixes en carboni.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9619

Data del DOGV
:   16-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6769


Data del document
:   10-05-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Extracte

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * ajuda pública
    * política de transports

Extracte de la Resolució de 10 de maig de 2023, de la consellera de Política Territorial, Obres Públiques i Mobilitat, per la qual s'amplia el pressupost previst en l'Ordre 2/2022, de 28 de març per la qual es convoquen ajudes per a la transformació de flotes de transport de viatgers i mercaderies. Activitat 2: adquisició de vehicles nous amb energies alternatives baixes en carboni. [2023/6769]  
   
  
BDNS (identif.): 617781.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/617781)  
  
Amb data 31 de març de 2022 es va publicar en el Diari Oficial de la Generalitat Valenciana l'Ordre 2/2022, de 28 de març, de la Conselleria de Política Territorial, Obres Públiques i Mobilitat, per la qual es convoquen ajudes per a la transformació de flotes de transport de viatgers i mercaderies d'empreses privades prestadores de serveis de transport per carretera, així com d'empreses que realitzen transport privat complementari, en el marc del Pla de recuperació, transformació i resiliència, finançat per la Unió Europea-NextGenerationEU.  
  
Dins de les actuacions subvencionables està l'activitat 2: adquisició de vehicles nous amb energies alternatives baixes en carboni.  
En l'article 5.3 de la citada Ordre 2/2022, de 28 de març, es recull que durant la vigència del programa es podrà incrementar el pressupost destinat a aquesta convocatòria a conseqüència d'una ampliació d'aquest.  
Mitjançant Resolució de data 1 de desembre de 2022 de la secretària d'Estat de Transports, Mobilitat i Agenda Urbana es concedeix a la Comunitat Valenciana ampliació de la subvenció per import de 04.574.974,00 €.  
  
Per tot l'anterior, resolc  
  
Primer  
Incrementar en 91.857.078,00 € la dotació pressupostària corresponent a la convocatòria d'ajudes per a la transformació de flotes, convocades per Ordre 2/2022, de 28 de març, de la Conselleria de Política Territorial, Obres Públiques i Mobilitat, amb càrrec a l'aplicació pressupostària 50.66.62.71516.1 línia S8844000 per a l'exercici 2023.  
  
El pressupost total assignat a la Comunitat Valenciana per a aquesta convocatòria serà de 16.595.545,00 €, el repartiment del qual entre les activitats subvencionables s'executarà tenint en compte els percentatges indicats en l'article 5.2 de l'Ordre 2/2022, de 28 de març, això és:  
Activitat 2: adquisició de vehicles nous amb energies alternatives baixes en carboni, un mímim de 40 % del pressupost global.  
  
Segon  
Aquesta resolució produirà efectes l'endemà de la seua publicació en el Diari Oficial de la Generalitat Valenciana (DOGV).  
  
València, 10 de maig de 2023. La consellera de Política Territorial, Obres Públiques i Mobilitat: Rebeca Torró Soler.